Si è sierât cu la proclamazion dal vincidôr in direte radiofoniche il concors “Joy! Ce biele zoventût!”, il progjet curât di Radio Onde Furlane cu la poie ARLeF che al veve chê di sburtâ i zovins su la strade de comunicazion radiofoniche par furlan. Sante scugne, duncje, comunicâ in direte su lis frecuencis di Onde Furlane il risultât finâl dal concors che al à premiât la trasmission metude adun di Cristian Pressacco di Flaiban, David Benvenuto di Bicinins e Marco Floran di Colorêt di Montalban, o sei i trê Cjastrons, cemût che lôr stes a àn decidût di batiâsi par che e fos clare daurman la lôr ande comiche e il snait intal improvisâ. Une vitorie che e à metût in cunvigne public e critiche, dal moment che il lôr program al à otignût il numar plui alt di preferencis sei de bande dal vôt popolâr, sei de jurie tecniche formade di operadôrs de comunicazion di testadis tant che Messaggero Veneto, Gazzettino, Vita Cattolica, Il Friuli, Radio Spazio 103 e de stesse Onde Furlane.
Audio clip: é necessario Adobe Flash Player (versione 9 o superiore) per riprodurre questa traccia audio. Scarica qui l’ultima versione. Devi inoltre avere attivato il JavaScript nel tuo browser.
fur_Latn ita_Latn